text: কাহারোলে চীনা কমলার দাপটে ভারতীয় কমলা উধাও! | দিনাজপুর নিউজ
  কাহারোলে চীনা কমলার দাপটে ভারতীয় কমলা উধাও!
  দিনাজপুর সংবাদাতাঃ কমলা শীতকালীন ফল হিসেবে দেশের সর্বত্র তথা দিনাজপুরের কাহারোলের মানুষের কাছে ও জনপ্রিয় একটি ফল হিসেবে পরিচিত। এবার শীতের শুরুতেই দেশের বিভিন্ন ফলের দোকানে সুদৃশ্য সুতার প্যাকেট আকারে বাউকুলের মতো চাইনিজ কমলা ফলের দোকান গুলোতে ব্যাপক হারে স্থান করে নিয়েছে।
  কাহারোল উপজেলার বিভিন্ন ফল ব্যবসায়ীরা পিছিয়ে নেই এই চাইনিজ কমলা বিক্রিতেও। উপজেলা সদরসহ ছয়টি ইউনিয়নের বিভিন্ন হাট-বাজারে প্রতিনিয়ত সরবরাহ এবং বিক্রি হচ্ছে এ কমলা। তবে সংশ্লিষ্ট মহলের মন্তব্য ভারতীয় কমলার চেয়ে এ কমলা পুষ্টি গুন ও সুস্বাদু বেশী তাই দ্রুত এর জনপ্রিয়তা বৃদ্ধি পেয়ে চলছে।
  অপরদিকে দীর্ঘ এক যুগের বেশী সময় ধরে দখল করে থাকা ভারতীয় কমলার বাজারে জনপ্রিয়তার ধস নেমে আসার আশংকা করছে চাইনিজ কমলার আমদানীর কারণে। এর ফলে ফল ব্যবসায়ীরা অনেকেই প্রতি বছরের ন্যায় এবারও ভারতীয় কমলা বিক্রির জন্য সংশ্লিষ্ট ব্যাবসায়ীদের অর্থাৎ আরতদারদের কাছে পুঁজি বিনিয়োগ করে এখন তারা ক্ষতিগ্রস্থ হয়ে চরম ভাবে হতাশায় ভুগছে।